Del 24 de setembre fins al 13 d'octubre de 2020.
Cal presentar la sol·licitud (la podeu descarregar al Pas 1- Sol·licitar d'aquesta mateixa pàgina) amb la següent documentació adjuntada:
- El pla de treball temporalitzat
Tots els membres del grup han de presentar la seva pròpia sol·licitud (la podeu descarregar al Pas 1- Sol·licitar d'aquesta mateixa pàgina) amb el seu currículum, especialment quant a treballs d'investigació realitzats (màxim 3 pàgines per persona).
De manera complementària, el responsable de la investigació també ha d'incloure en la seva sol·licitud:
- La distribució de les tasques i responsabilitats de cadascun dels sol·licitants
a) No gaudir d'ajuts o beques atorgats pel Departament de Justícia o qualsevol altra Administració o d'institucions privades ja siguin nacionals i internacionals pel mateix concepte.
b) Estar al corrent de les obligacions tributàries amb l'Estat i amb la Generalitat de Catalunya, així com de les obligacions amb la Seguretat.
En cas que la persona beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents en el país de residència.
c) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions i complir el que especifica l'article 14 de la mateixa Llei.
Si es tracta d'una agrupació de persones sense personalitat jurídica, cadascun dels integrants de l'agrupació ha de complir els requisits que exigeixen aquestes bases reguladores, els quals s'han d'acreditar a través de la documentació que estableix la base 6.
Les persones sol·licitants de les beques s'han d'adherir al Codi ètic que figura com annex a la l'Ordre JUS/113/2018, de 6 de juliol.
Es fixa un import de 5.000 euros per a cada projecte becat.
Abans de fer la sol·licitud, cal tenir disponible la documentació exigida a la convocatòria (currículum, annex, projecte d'investigació), perquè quan s'empleni la sol·licitud caldrà annexar electrònicament tota aquesta documentació.
En el cas d'haver d'adjuntar l'Annex de dades específiques, cal emplenar-lo abans de fer la sol·licitud i desar-lo a l'ordinador.
Us podeu identificar mitjançant els certificats digitals admesos a Tràmits gencat o bé amb l' idCAT Mòbil, un sistema d'autenticació d'usuaris que només requereix donar-se d'alta i que envia una contrasenya al telèfon mòbil de la persona interessada i permet fer el tràmit.
Us hi podeu donar d'alta a través del web o presencialment a les Oficines d'Atenció Ciutadana de la Generalitat de Catalunya, les Oficines de Gestió Empresarial i les Entitats de registre idCAT.
Consulteu les condicions tècniques necessàries per fer tràmits en línia a Tràmits gencat:
Es pot consultar l'estat del tràmit a la secció La meva carpeta si disposeu de certificat digital.
El director o la directora del Centre resoldrà en el termini màxim de 75 dies naturals a comptar des de l'endemà de la finalització del termini de presentació de sol·licituds.
La resolució de concessió d'aquestes beques es publicarà al tauler electrònic de l'Administració de la Generalitat ( https://seu.gencat.cat/ca/informacio-publica.html) i en el web del Centre d'Estudis Jurídics i Formació Especialitzada ( http://cejfe.gencat.cat ).
La resolució de concessió o denegació de les beques exhaureix la via administrativa, i en contra les persones interessades poden interposar recurs de reposició davant la consellera de Justícia i presidenta del Centre, en el termini d'un mes a comptar de l'endemà de la seva publicació al tauler electrònic de l'Administració de la Generalitat ( https://seu.gencat.cat/ca/informacio-publica.html) i al web del Centre ( http://cejfe.gencat.cat ), en els termes que estableixen els articles 77 de la Llei 26/2010, del 3 d'agost, de règim jurídic de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu davant els jutjats contenciosos administratius de Barcelona en el termini de dos mesos comptadors igualment des de l'endemà de la publicació al tauler electrònic de l'Administració de la Generalitat i al web del Centre esmentats, d'acord amb els articles 8.3, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o bé qualsevol altre recurs que es consideri convenient per a la defensa dels seus drets o interessos legítims.
Les persones beneficiàries s'han de comprometre a donar compte al Centre d'Estudis Jurídics i Formació Especialitzada (CEFJE) dels progressos en l'elaboració del treball, de les seves principals incidències i del compliment dels terminis previstos, d'acord amb el pla de treball presentat, i ho han d'acreditar degudament.
Els beneficiaris han de lliurar a aquest al CEJFE una memòria del progrés de la investigació al cap de sis mesos d'iniciada la recerca a través del web de Tràmits Gencat.
La recerca finalitzada s'haurà de lliurar durant la segona quinzena del mes de novembre de l'any de la convocatòria a través del web de Tràmits gencat.